Тожик-афғон чегарасидаги кўприк (иллюстратив сурат).\nДушанбе баёнотига кўра, Хитой тожик-афғон чегарасида қатор чегара масканларини молиялаштирмоқчи ва қуриб бермоқчи. Тожикистон ҳукумати томонидан 26 сентябрь куни эълон қилинган ҳужжатда бу мамлакат миллий хавфсизлигининг мустаҳкамланишига кўмаклашиши қайд этилган. Ҳужжатда ҳукумат Давлат миллий хавфсизлик қўмитасига Хитой билан 11 та объект ҳамда тожик чегарачилари учун ҳарбий ўқув маркази қуриш ҳақида битим тузишни топширгани ҳам маълум қилинади.\nДушанбе Афғонистон билан 1345 километрга узанган чегарадаги вазиятдан жуда ташвишда. Бу ерда тожик чегарачиларининг афғонистонлик контрабандачилар билан тўқнашуви мунтазам равишда содир бўлиб туради. Сўнгги пайтларда тожик-афғон чегарасида “Толибон” жангарилари ҳам фаоллашиб қолган.\nСтатистик маълумотларга кўра, Хитой ҳар йили Тожикистонда тақрибан 2,5 миллиард долларлик мол сотади. Хитой томонидан қуриладиган чегара масканларининг биринчиси шу йилнинг ўзида ишга тушиши кутилмоқда.


24 май, 2020, 17:40\nМураббий мағлубиятга чидолмади\nБеларусь чемпионатининг 10-турида ўз майдонида “Энергетик-БГУ” жамоасига 1:2 ҳисобида ютқазиб қўйган “Ислочь” жамоаси бош мураббийи Виталий Жуковский 10 йилдан бери бошқариб келаётган жамоадан воз кечишини маълум қилди.\n- Жорий мавсум мен учун бу жамоадаги сўнггиси бўлади. Афсус. Бошқа тоқат қилолмайман, - деди Виталий Жуковский ўйиндан кейинги матбуот анжуманида.\n“Ислочь”га қарши ўтказилган учрашувда ўзбек ҳужумчиси Жасур Яхшибоев чемпионатдаги еттинчи голини уриб, тўпурарлар пешқадамига айланиб олиш баробарида жамоасининг мусобақа жадвалида иккинчи ўринга кўтарилишини таъминлади. “Ислочь” футболчилари эса олтинчи ўринга тушиб кетди.\nЯхшибоев яна гол урди ва тўпурарлар баҳсида пешқадамга айланди\nЯхшибоевга яхши янгилик


Бипаша Басу Каран Сингх Гровернинг учинчи хотини бўлди - Yoshlar.com\nБипаша Басу Каран Сингх Гровернинг учинчи хотини бўлди\nАввалроқ, актриса Бипаша Басу ва актёр Каран Сингх Гровер турмуш қуришаётгани ҳақида хабар берган эдик. 30 апрель куни Болливуднинг икки машҳур актёри ҳаёт йўллари ўзаро боғланди. Уларнинг никоҳ тўйида ҳинд киносининг энг кўзга кўринган юлдузлари меҳмон бўлишди. Улар орасида Амитабҳ Баччан, Абхишек ва унинг рафиқаси Айшвария Рай Баччан, Шоҳруҳ Хон, Салмон Хон, Ранбир Капур, Сонам Капур, Прити Зинта, Фараҳ Али Хон, Сушмита Сен, Санжай Датт, Дия Мирза, Арора Хон, Сунил Гровер, Бобби Деол каби кўплаб таниқли актёрларни кўриш мумкин эди.\nТўйда Бипашанинг қалин дугоналаридан бири бўлмиш Приянка Чопра қатнаша олмади. Сабаби, у ўша дамда АҚШда бирваракайига икки фильмда суратга тушиш билан банд. “Каунтико базаси” ҳамда “Малибу қутқарувчилари” фильмларида суратга тушаётган Приянка Чопра Бипашани Twitter’даги саҳифаси орқали табриклади.\n“Мен дугонам Бипаша ва унинг ажойиб турмуш ўртоғи Каран учун жуда хурсандман. Сизлар ажойиб жуфтликсиз ва бахтга, ҳатто, ундан ортиғига ҳам лойиқсиз”, дейди у ўз табригида.\nТўйда Бипашанинг кўзларидан ҳаяжон ва қувончни илғаш қийин эмасди. Ўз ўрнида Караннинг ҳам хурсандчилиги ичига сиғмай, имкон қадар Бипашага эътибор бериш ва уларни тинимсиз равишда суратга олаётган ОАВ вакиллари, дўстлари ва оила аъзоларига кулиб қарашга ҳаракат қиларди.\nТўй аввалида Бипаша қизил рангдаги миллий сарида меҳмонларга пешвоз чиқди, бироздан сўнг эса қаймоқ рангдаги бошқа бир либосни кийди. Каран эса суюкли ёри учун саҳнада муҳаббат ҳақидаги қўшиқларни куйлади.\nЭслатиб ўтамиз, 29 апрель куни Болливуднинг икки машҳур юлдузи 37 ёшли Бипаша Басу ва 34 ёшли актёр Каран Сингх Гровернинг тўйи олдидан Бипашанинг қўлига хина қўйиш – Менди маросими ўтказилди. Ушбу маросимга Бипаша ва Караннинг дўстлари, оила аъзолари ва Болливуднинг қатор машҳурлари ташриф буюришди.\nМаълумот учун, Каран Сингх Гровер 1982 йилнинг 23 февралида Ҳиндистонда туғилган. Бипаша унинг учинчи турмуш ўртоғи саналади. Бундан аввал, у икки маротаба уйланган.\nБипаша Басу 1979 йилнинг 7 январида Дехлида таваллуд топган. Бу унинг биринчи турмуши.


Қозоғистонда экин майдонларининг 49 фоиздан кўпроғи йиғиб олинди\nНур-Султон : 5 °С\n3 Сентябрь 11:59\nNUR-SULTAN. Kazinform - Бу йил қишлоқ хўжалик ‘кинларининг умумий ‘киш майдони 23 миллион гектарга етди. Бу ҳажм 2020 йилга қараганда 322 минг гектарга кўп, деб хабар беради Kazinform.\n«Дон ва дуккакли экинлар - 16,1 миллион гектар (шу жумладан буғдой - 12,9 миллион гектар), ёғли экинлар - 3,1 миллион гектар, сабзавот ва картошка - 473,8 минг гектар, пахта - 109,7 минг гектар, қанд лавлаги - 21,7 минг гектар, ем -хашак экинлари - 3,2 миллион гектар. Бу йилги ўрим -йиғим ўз вақтида бошланди ва бугунги кунда бутун мамлакат бўйлаб 7,9 миллион гектарлик ғалла ва дуккакли экинлар ёки 49,4 фоиз йиғиб олинди «, - дейилади Қишлоқ хўжалиги вазирлиги хабарида.\nҲозирги кунда ўртача ҳосилдорлик гектаридан 8 центнерни ташкил этди ва 6,3 миллион тонна ғалла йиғиб олинди. Ўрим -йиғим пайтига келиб, қишлоқ хўжалиги ишлаб чиқарувчилари барча зарур ускуналарни тайёрлаб қўйишди.\nУмуман олганда, республикада 141,7 минг трактор, 73,5 минг трактор тиркамаси, 36,9 минг дон йиғим -терим машинаси, 12,8 минг ўрим -йиғим машинаси бор.\nМамлакатда ғалла сақлашнинг умумий ҳажми 28,8 миллион тоннани, шу жумладан дон қабул қилувчи корхоналарда 12 миллион тоннани, қишлоқ хўжалиги ишлаб чиқарувчиларида 16,8 миллион тоннани ташкил этади. Бу сақлаш ҳажми ўтган йилдан қолган дон миқдорини ҳисобга олган ҳолда янги ҳосилни сақлаш учун етарли.\n1 ҚР Президенти Саудия Aрабистони Қироллиги МК раисини II даражали "Барс" ордени билан тақдирлади\n2 ҚР Сенати Раиси Саудия Aрабистони Маслаҳат Кенгаши раиси билан учрашди\n3 ҚР Президенти МДҲнинг гуманитар миналардан тозалаш бўйича қўшма бўлими тўғрисида битимни имзолади\n4 Коронавирус: Украинада жамоат транспорти тўхтаб, мактаблар ёпилди\n5 Қозоғистонда коронавирус вакцинасининг I компоненти билан 8 054 450 киши эмланди


Самвел Бабаян - "Локомотив" бош мураббийи. Бу жуда қизиқарли / CHAMPIONAT.asia\n02:54Испания. 26 зарба йўлланган ўйинда "Севилья" Бильбаода иродали ғалабага эришди 0 02:44Италия. "Интер" сўнгги дақиқаларда ғалабани қўлдан чиқарди 2 02:31Статистика: Фернандеш МЮнинг натижаларини қанчалик ўзгартирди? 3 02:17"Манчестер Юнайтед" - АПЛда кетма-кет тўрт ўйинда йирик ҳисобда ғалабага эришган илк жамоа 3 02:11Англия. "Манчестер Юнайтед" кетма-кет тўртинчи ўйинда ҳам йирик ҳисобда ғалабага эришди 28 00:48РПЛда "Рубин", А Серияда "Удинезе" ғалабага эришди 0 00:35АГМК жамоаларидан супер барқарорлик 3 00:29Испания. Тур марказий учрашуви асосий таркиблари маълум бўлди 0 00:13"Верона" - "Интер". Асосий таркиблар маълум 0 23:59АПЛ. Моуринью "Борнмут"ни, Анчелотти "Саутгемптон"ни юта олмади 2 23:41Чақмоқ урган 16 ёшли дарвозабон борасида ажойиб хабар 2 23:19АПЛ. "Астон Вилла" - "Манчестер Юнайтед". Асосий таркиблар маълум 14 23:10Марсело ўрнига Азар 0 22:54Погба: "Биз ўтган ўйинларни ёддан чиқаришимиз керак" 3 22:39Давид Силва: "Манчестер Сити"ни доимо соғинаман" 3\n22 июн 2019 15:00\nТеглар : Самвел Бабаян Локомотив\nТошкентнинг "Локомотив" клубида бош мураббий ўзгарди.\nЎтган йилдан буён клубни бошқариб келаётган Андрей Фёдоров ўрнини Самвел Бабаян эгаллади.\nБизнингча бу тайинлов жуда қизиқарли бўлди. Сабаби 10 йилдан ортиқ вақт мобайнида Тошкентнинг бошқа бир клуби "Пахтакор"да фаолият олиб борган Бабаян бир неча бор чемпионликка эришди ва мамлакат кубогини қўлга киритди. Бу давр мобайнида Бабаян "Нефтчи", "Бунёдкор" ва "Локомотив" клубларига қарши чемпионлик учун курашди. Мана энди ушбу мураббий "Локомотив" томонида туриб "Пахтакор"га қарши курашади. Эътиборлиси бугунги кунда "Локомотив" сафида айнан "Пахтакор"да тарбия топган футболчилар кўпчиликни ташкил этади.\nСамвел Бабаян молиявий аҳволи танг бўлган пайтда ҳам "Пахтакор"ни барқарор клуб сифатида олиб қолишга эришгани кўпчиликни ёдида бўлса керак. Сўнгги йилларда "Локомотив"да молиявий имкониятлар яхши бўлди, аммо Осиё чемпионлар лигасида ижобий натижаларга деярли эришилмади. Фақат бир марта клуб чорак финалга чиқди холос.\nЭнди Ўзбекистон Суперлигасида Арвеладзе, Абрамов, Канчельскис, Қосимов, Бердиев, Бабаян тўқнашувлари бўлади. Бундан эса албатта мухлислар ютади. Миллий чемпионатимизда мана шундай қизиқарли тўқнашувлар қанча кўп бўлса шунча яхши.\nҲақоратли комментлар ўчирилади. Агар ёзган комментингиз ўчирилмаслигини истасангиз ҳақоратли сўзлар ишлатманг.\nРПЛ. Москва дербисида жанговар дуранг қайд этилди 0\nСолигорскнинг “Шахтёр” клуби форварди фаолиятини РПЛда давом эттиради 6\n“Бунёдкор-W” — “Локомотив-W” учрашуви қолдирилди 0\n"Локомотив" - "Сурхон" учрашувидан ГАЛЕРЕЯ 2\n"Локомотив" - "Сурхон" 2:1. Барча голлар ва хавфли вазиятларни томоша қилинг 2\nТолибжон Қосимов билан тортишув, Алижонов-Муҳаммадиев мавзуси, "Ўзбекистондаги иқтидорлар Россиядагидан кўп" - Андрей Фёдоров иштирокидаги матбуот анжумани 9\nCoca Cola Суперлигаси. "Локомотив" кетма-кет иккинчи ғалабасига эришди 22\nCoca Cola Суперлигаси. Бугун "Бунёдкор" - "Навбаҳор" ва яна учта ўйин бўлади


Ангрен кўмир конининг шимолий қисмида ер кўчкиси содир бўлди\nТошкент +6,7 °C\n10 Июл 2019 762\n8 июль куни тахминан соат 15:30 да Ангрен кўмир конининг шимолий қисмида чамаси 20 миллион метр куб бўлган ер кўчкиси содир бўлди. Бу ҳақда “Ўзбекистон темир йўллари” АЖ матбуот хизмати хабар берди.\nТабиий офатнинг вужудга келишида асосий омил бу жорий йилнинг апрель-май ойларида ёмғирнинг ёғиши (кўп йиллик меъёрдан ортиқ), ер ости сувлари даражасининг сезиларли даражада кўпайиши бўлиб, бу гидродинамик босимининг ошишига олиб келди. Натижада, қум тош тупроқларни ер ости оқимлари билан ювилиб ер қатламида бўшлиқларни ҳосил қилди. Бу эса ўз навбатида Ангрен кўмир конининг шимолидаги ён томонининг заифлашишига олиб келди.\n22 Ноя 2019 4133\n19 Ноя 2019 4114\n1 Дек 2019 3308\n19 Ноя 2019 2700\n13 Ноя 2019 2445\n11 Ноя 2019 2354\n9 Ноя 2019 2264\n9 Ноя 2019 2205\n26 Ноя 2019 2079\n18 Ноя 2019 1982\n19 Ноя 2019 1924\n14 Ноя 2019 1641\n24 Ноя 2019 1631\n15 Ноя 2019 1561\n30 Ноя 2019 1560\n25 Ноя 2019 1284\n11 Ноя 2019 1254\n18 Ноя 2019 1200\n19 Ноя 2019 1066\n3 Дек 2019 1027


Россия Ўзбекистонга коронавирус тестини совға қилди, бу тестни Беларус президенти танқид қилган эди\n30 октябр 2020, Тошкент вақти: 09:17\nЎзбекистонга берилган тестлар сони ва сифати ҳақида маълумот берилмади\nРоссия Ўзбекистонга COVID-19 коронавирус инфекциясини аниқловчи тест тизимларини совға қилди. Бу ҳақда Россия Ташқи ишлар вазирлиги расмий вакили Мария Захарова маълум қилди.\nУнга кўра, Россиянинг “Вектор” илмий марказида ишлаб чиқарилган тестлар Ўзбекистонда коронавирусга қарши самарали курашишга ёрдам беради. Расмий Ўзбекистонга берилган тестлар сони ва сифати ҳақида маълумот бермади. Захарова Беларусга ҳам мазкур тест системалари жўнатилганини билдирди.\nАввалроқ Беларус президенти Алесандр Лукашенка Россиянинг “Вектор” илмий марказида ишлаб чиқарилган тест тизимларини танқид қилган ва бу тест натижани фақат 30 фоиз тўғри аниқлашини айтган эди.\nБироқ Роспотребнадзор 18 апрелда Беларусь президентининг бу гапларини инкор қилган ва “Вектор” тестлари натижани бошқа тест тизимларига нисбатан яхшироқ аниқлашини билдирган.


29 ноябр 2021, Тошкент вақти: 20:36\nТуркманистон бош вазири ўринбосари Сардор Бердимуҳамедов - Ашхобод, 25 апрель, 2021\nТуркманистон президенти Гурбангули Бердимуҳамедов ягона ўғли Сардорни мамлакатни иқлим ўзгаришларига бағишланган халқаро конференцияда тамсил этиши учун Глазгога жўнатди.\nОзодлик/Озод Европа радиосининг Марказий Осиё бўйича таҳлилчиси Брюс Панниер бу воқеанинг сиёсий маъноси, Туркманистон ҳукумати анжуман минбарида унинг номидан берилган ваъдаларни бажаришга нақадар қодир ва лаёқатли эканлиги хусусида фикр юритади.\nАфтидан, Сардор Бердимуҳамедов бир кун келиб отасининг ўрнини эгаллашга ҳозирланмоқда. Сўнгги пайтларда у кўплаб хорижий давлатларги ташрифларда Туркманистонни тамсил этди. Ҳатто ўтган ёзда Туркманистон олимпия терма жамоасининг фахрий мураббийи ўлароқ Токиога бориб-келди.\nКимдир ўйлаши мумкин: аҳолиси беш миллионга ҳам етмайдиган Туркманистондек овлоқ бир мамлакат иқлимга қандай таъсир ўтказа оларди, деб.\nЙўқ, мамлакатнинг таъсири бор, чунки у атмосферага метан гази тарқатувчи дунёдаги энг йирик ўчоқлардан биридир.\nТуркманистон ҳукуматига хайрихоҳ Business.com.tm сайтига кўра, Сардор ташаббусни қўлга олиб, Глазго анжуманида ўз мамлакатида ҳавога метан гази тарқалиши мавзусида нутқ ирод этган.\n3 ноябрь куни сўзлаган нутқида Сардор Бердимуҳамедов унинг мамлакати метан ажралиб чиқишини камайтиришга алоҳида эътибор бераётганини ва “Метанга оид глобал мажбурият” лойиҳасини мамнуният билан қабул қилажагини айтган. Унга кўра, Туркманистон мазкур лойиҳани “ўрганиш”дан манфаатдор.\nМазкур баёнот, турган гапки, конференция делегатларининг аксариятида катта қизиқиш уйғотгани йўқ. Аммо Bloomberg агентлиги 19 октябрда эълон қилган мақолада шундай дейилади: “Халқаро энергетика агентлиги 2020 йилда Туркманистон нефть ва газ қазиб олиш секторидан ҳавога тарқалган метан ҳажми бўйича фақат АҚШ ва Россиядан орқада қолган, ҳолбуки бу икки мамлакатнинг энергетика соҳаси сезиларли даражада катта ва аҳолиси сони ҳам анча кўп”.\nМақолада Kayrros фирмасининг Туркманистонда метан гази ажралиб чиқиши нақадар жиддий муаммолигини тасдиқловчи маълумотларидан иқтибос келтирилган.\nФранциянинг Kayrros фирмаси бутун дунё бўйлаб конлардан газ сизиб чиқишини сунъий йўлдошлар орқали кузатиб боради. Bloomberg мақоласига кўра, “2019 йилдан бери Kayrros томонидан таҳлил қилинган ерусти нефть-газ амалиётлари чоғида метан гази сизиб чиққан энг жиддий 50 ҳолатдан 31 таси айнан Туркманистоннинг ҳиссасидир”.\nТуркман валиаҳд шаҳзодаси Глазгода айтишича, Туркманистон “ўрта муддатли истиқболда, 2030 йилдан бошлаб иссиқхона газлари сизиб чиқишида ўсишни тўхтатишни режаламоқда”, шунингдек, “узоқ муддатли истиқболда газ ажралиб чиқишини ҳар йили сезиларли даражада камайтирмоқчи”.\nГаз қазиб чиқаришнинг ҳозирги ҳажмида ва мамлакат метан ажралиб чиқиши бўйича аллақачон дунёда учинчи ўринни эгаллаб тургани ҳолда иссиқхона газлари тарқалишида ўсишни “нол”га тушириш мумкинми?\nШунингдек, нотиқ “сезиларли даражада” дегани айнан қанчалигини ҳам аниқлаштирмаган.\nBloomberg мақоласида урғуланишича, Туркманистондаги Корпеже газ конидан бир мартада тарқалган ис газлари “Аризона штатидаги барча автомобилларнинг бир йиллик тутунига тенг даражада иқлимга таъсир этади”.\nБарча айбловларни рад этиб\nСардор Глазгога расман Туркманистон Вазирлар маҳкамаси раисининг ўринбосари сифатида борди. Демак, метан ажралиб чиқишини камайтиришга ваъда берганида у ҳукумат номидан гапирган.\nВа бу ҳукумат – аксини тасдиқловчи шунча ишончли далиллар тақдим этилганига қарамай мамлакатда коронавирус борлигини ҳануз инкор этиб келаётган туркман ҳукуматидир.\nЯна бу ҳукумат мамлакатда метан ҳавога тарқалаётганини шу кунга қадар тан олмаган, шунингдек Туркманистон нефть саноати Каспий денгизини булғаётганини ҳеч қачон тасдиқламаган.\nСардор Бердимуҳамедов “ўрганиш”дан мамлакати манфаатдорлигини айтган “Метанга доир глобал мажбурият” Глазгодаги конференцияда маъқулланди. Мазкур ташаббус 2030 йилгача метан тарқалишини 30 фоизга камайтиришга қаратилган.\nҲужжатни 103 мамлакат имзолади. Улар орасида Туркманистон йўқ.


Яратганга шукрлар бўлсин, бу йил менга ҳам кўпгина юртдошларим қатори ҳаж ибодатини бажариш насиб қилди.\nБиз Мадинаи мунавварада Пайғамбаримиз (соллаллоҳу алайҳи ва саллам) масжидларини зиёрат қилдик. Маккаи мукаррамада ҳаж амалларини адо этдик. Мутасадди идоралар ходимлари бизга яқиндан кўмак беришди. Қулай шароитлар, хизматга шай турган автоуловларни кўриб, кўнглимиз тоғдек кўтарилди. Ҳар доим кексаларнинг ҳолидан хабардор бўлиб турган шифокорлар хизмати ҳам севинтирди.\nОта-боболаримизнинг орзуси бўлган бундай улуғ жойларни кўриш ва у ерларда ибодат қилиш насиб этгани учун Яратганга чексиз шукроналар айтамиз. Ватандан анча узоқда, ўзга юртда бўлса ҳам қадр-қиммат, иззат-икромга эга бўлганимизни ҳис этдик. Бу ҳол кишининг элу юртга садоқатини янада юксалтиради.\n760 марта ўқилган.


Қашқадарёдаги туристик корхоналар томонидан 3,8 миллиард сўмлик хизмат кўрсатилди\n12:28 / 25.07.2016\nҲисобот даврида вилоятда ялпи ҳудудий маҳсулот ҳажми 6 триллион 314 миллиард сўмни ташкил этиб, ўтган йилнинг шу даврига нисбатан 6,4 фоиз ўсишга эришилди. Саноат маҳсулотлари 4,5, истеъмол товарлари ишлаб чиқариш 18,9, қурилиш ишлари 12,8, қишлоқ хўжалик маҳсулотлари етиштириш 6,8, хизматлар ҳажми 15,5, чакана савдо айланмаси 14,5 фоизга ошди. Бу ҳақда ЎзА хабар бермоқда.\nФаол инвестиция сиёсати ҳамда иқтисодиёт тармоқлари ва соҳаларини модернизация қилиш, техник ва технологик янгилаш, инфратузилмани ривожлантириш молиялаштиришнинг барча манбалари ҳисобидан 2,8 триллион сўмдан зиёд инвестицияларни ўзлаштириш имконини берди. Инвестицияларнинг 57,1 фоизи ишлаб чиқариш соҳасига жалб этилган.\nҲисобот даврида саноат дастурига асосан 44,1 миллиард сўмлик инвестиция ҳисобидан 246 лойиҳа амалиётга татбиқ этилди. Шундан 164 таси янги ишга туширилган саноат корхонаси бўлса, 82 тасида модернизация ишлари амалга оширилди.\nИшбилармонлик муҳитини янада яхшилаш юзасидан кўрилаётган чора-тадбирлар натижасида ҳисобот даврида 1 минг 32 янги кичик бизнес субъекти ташкил этилди. Кичик бизнесни молиявий-қўллаб қувватлаш мақсадида тижорат банклари томонидан 5 минг 320 тадбиркорлик субъектига 491,8 миллиард сўм кредит маблағи ажратилди.\nҲисобот даврида хизматлар ҳажми 2 триллион 61 миллиард сўмни ташкил этди. 703 савдо ва хизмат кўрсатиш объекти фойдаланишга топширилди. Уларнинг 460 таси қишлоқ жойларда ишга туширилди.


Ўзбек ва озарбайжон халқларининг маданияти умуминсоний қадриятларга таянади | Interpress.uz\nБош саҳифаЯнгиликларЖаҳонЎзбек ва озарбайжон халқларининг маданияти умуминсоний қадриятларга таянади\nЎзбек ва озарбайжон халқларининг маданияти умуминсоний қадриятларга таянади\n20:15 | 01-05-2021\nЎзбекистондаги Ҳайдар Алиев номли Озарбайжон Маданият маркази директори Самир Аббасовнинг interpress.uz сайтига эксклюзив интервьюси\n– Жаноб Самир Аббасов. 2021 йил Озарбайжонда Низомий Ганжавий йили деб эълон қилинган. Шу муносабат билан қандай асосий тадбирларни ўтказиш кўзда тутилган ва улар ўсиб келаётган авлодни тарбиялашда қандай аҳамиятга эга?\nҲайдар Алиев номидаги Озарбайжон Маданият Маркази ушбу муҳим сана муносабати билан қатор тадбирлар ва лойиҳаларни ўтказмоқда. Ушбу тадбир турли хусусиятга эга. Биз Ўзбекистон ёзувчи ва шоирлари билан бирга семинарлар, конференциялар, очиқ дарслар ўтказишни режалаштираяпмиз.\nПрезидент Илҳом Алиев томонидан йилнинг “Низомий Ганжавий йили” деб эълон қилиниши муносабати билан феврал ойида Ўзбекистондаги Ҳайдар Алиев маданият марказида буюк шоирга бағишланган қатор тадбирларнинг расмий очилиш маросими ўтказилди.\nУларда маданият, санъат, таълим, фан арбоблари, Низомий номидаги Тошкент Давлат педагогика университети ўқитувчи ва талабалари, бошқа олий ўқув юртларининг олимлари, Ўзбекистон фанлар академияси, Ёзувчилар уюшмаси, “Ўзбекистон-Озарбайжон” дўстлик жамияти раҳбарлари, журналистлар қатнашди. Бизнинг Маданият маркази буюк шоирга бағишланган кўргазма ва композицияларни ўтказишди.\nҚайд этиш керакки, адабий муносабатларимиз тарихида илк бор Низомий Ганжавийнинг “Ҳамса” асари Марказимиз лойиҳаси асосида тўлиқ ҳажмда ўзбек тилига ўгирилди. Адабиётдаги бу тарихий воқелик халқларимизни янада яқинлаштиради.\nАйтмоқчиманки, олий таълим даргоҳлари ва мактабларининг ўқитувчилари Низомий Ганжавий ва унинг ижодига бағишланган очиқ дарслар ўтиб бериш илтимоси билан мурожаат этишади. Бу дарслар одатда, музей ва ахборот кутубхона марказида ўтказилади.\nЁш авлод — бу мамлакатларимиз жамиятларининг келажаги, уларни дўстлик ва қардошлик руҳида тарбиялаш биз учун муҳим.\n– Сиз Ҳайдар Алиев номидаги Озарбайжон Маданият Марказининг директорисиз. Марказ бу йил Ўзбекистонда қандай лойиҳаларни режалаштирмоқда?\nМаданият Марказимиз томонидан Ўзбекистонда “Низомий Ганжавий ва Алишер Навоий ижоди: Турк оламининг фахри манбаи, жаҳон адабиётининг марвариди” номи остида халқаро танлов ўтказиш назарда тутилмоқда.\nОзарбайжон Маданият маркази, Алишер Навоий номидаги Тошкент Давлат ўзбек тили ва адабиёти университети, Низомий номидаги Тошкент Давлат педагогика Университети ва “Ўзбекистон-Озарбайжон” дўстлик жамияти биргаликда ўтказадиган халқаро танловнинг бош мақсади – ҳар икки мутафаккир ва шоир асарларини оммалаштириш, ёш авлод ўртасидаги дўстлик, тарихий ва адабий алоқаларни мустаҳкамлаш, Ганжавий ва Навоий адабий меросини ўрганиш ва тадқиқ қилишдан иборат бўлиб, бу ўз навбатида, бизнинг миллий маданиятларимиз, адабиёт ва санъатимизга янги улуш бўлиб қўшилади.\nТанловда ҳар икки мамлакат университетлари, илмий ва маданий муассасалари, олимлар ва тадқиқотчилар, рассомлар ва журналистларнинг иштирок этиши режалаштирилган.\n1.“Низомий Ганжавий ва Алишер Навоий ижоди: Турк оламининг фахри манбаи, жаҳон адабиётининг марвариди”мавзуида илмий монография ва тадқиқот иши“;\n2. «Низомий Ганжавий ва Алишер Навоийнинг жаҳон маданияти ва адабиётига қўшган ҳиссаси, туркий халқлар нега уларнинг ижоди билан фархланиши керак»? мавзуида энг яхши эссе ёзиш;\n3. Тасвирий санъатда Низомий Ганжавий ва Алишер Навоий оид асарлар ва миниатюралар – энг яхши чизилган асар (картина).\n4. Озарбайжон ва ўзбек матбуоти (сайт, газета, журнали) ва телеканалларда “Низомий Ганжавий ва Алишер Навоий: шоирларимиз учун илҳом манбаи, адабиётларимизнинг тикланиши, адабий алоқаларимизнинг чўққиси” мавзуидаги энг қизиқарли мақола ва теледастурлар.\nТанлов ташкилий қўмитасига ҳар икки мамлакатнинг таниқли ёзувчи ва адабиётшунослари киради.\n4 май куни Тошкент тиббёт Академиясида очиқ ҳавода “Озарбайжон-Кавказ марвариди” номли жуда катта тадбир ўтказилади, унда кўргазмалар, композициялар, концерт номерлари, Озарбайжон маданияти ва санъатини акс эттирувчи мода чиқишлари тақдим этилади.\nШунингдек, 31 майдан 2 июнгача Маданият марказимиз томонидан Тошкент ва Самарқанд шаҳарларида Низомий йилига бағишланган “Маданият ва санъат кунлари”ни ўтказиш режалаштирилган. Тадбир доирасида Тошкент Давлат ўзбек тили ва адабиёти университетида “Низомий – фахр манбаи” номли конференция бўлиб ўтади.\nБундан ташқари, пандемия сабабли Қорақалпоғистон Республикасида “Озарбайжон ва Ўзбекистон дўстлиги ришталари” маданият ва адабиёт кунларини ўтказиш жорий йилга кўчирилган.\nЯқин вақтларда Маданият марказимизда жойлашадиган “Озарбайжон ва Ўзбекистон дўстлиги музейи”нинг кенг миқёсли тартибда очилиши режалаштирилган, унда халқларимиз дўстлиги даври ва асосий босқичи акс этган, тақдим этиладиган экспонат ва композициялар, ишонаманки, музей меҳмонлари ва ташриф буюрувчилари учун қизиқарли бўлади.\n3. Халқларимизнинг маданий ва адабий соҳалари бир-бири билан чамбарчас боғланган. Бу икки миллатнинг дўстона муносабатлари мустаҳкамланишига қанчалик таъсир кўрсатади, деб ўйлайсиз?\nТарихий алоқалар ва халқларимиз ўртасидаги муносабатлар чуқур тарихга бориб тақалади. Бизнинг чамбарчас алоқалар ҳеч қачон узилмаган. Низомий Ганжавий ва Алишер Навоий давридан бери, сўнгра бирмунча кейинги даврларда, Совет даврида Озарбайжонда ўзбек маданияти ва адабиёти декадаси, Ўзбекистонда Озарбайжон маданияти кунлари ўтказилган, Мустақилликка эришилгач, бу алоқа ва муносабатлар анча юқори даражага кўтарилди ва бугун бугун муваффақиятли давом этмоқда. Бу муносабатлар қардошлик, яхши қўшничилик, ҳамкорлик, фаровонлик, тараққиёт пойдеворини мустаҳкамлайди.\n– Озарбайжон ўзига тегишли тарихий ҳудудни қайтариб олганидан жудаям хурсандмиз. Тоғли Қорабоғни қайта тиклаш юзасидан амалга ошириш учун кўзда тутилган тадбирлар ҳақида марҳамат қилиб гапириб берсангиз.\nҲа, тарихий ҳақиқат қарор топди, Олий Бош қўмондон Илҳом Алиев бошчилигидаги шонли Озарбайжон армияси ота-боболаримиз ва аждодларимизнинг тарихий ерларини озод қилиб, қайтариб олди. Афсуски, нафақат турар жойлар, маданият ёдгорликлари – мусулмонлар ва насронийларнинг муқаддас қадамжолари, тарихий архитектура ёдгорликлари ҳам вайрон қилинди. Урушдан кейинги тарихий ерларимиз — бу мисоли иккинчи Хиросима. Аммо биз яхши биламиз, халқимимиз бу ўлкани замонавий обод шаҳар ва қишлоқларга айлантиради, диний қадамжолар, музейлар, кутубхона ва бошқа маданий муассасалар қурилади, қайта тикланади, бетакрор боғлар пайдо бўлади, сайёҳларни ўзига чорлайди. Бунинг учун барча имкониятларимиз етарли, энг муҳими, халқимизнинг жонажон ерига қайтиш истаги бор.\nОзарбайжон урбанизация соҳасидаги энг замонавий тенденцияларни ҳисобга олиб озод қилган мамлакат ҳудудларини қайта тиклаш бўйича комплекс дастурларни ишлаб чиқади.\nРеспубликанинг Қорабоғ минтақасидаги 30 йиллик босқиндан кейин озод этилган ерларда янги аҳоли пунктлари қурилади, йирик лойиҳалар амалга оширилади.\nБосқиндан озод этилган аҳоли пунктларининг катта қисми, шу жумладан, Агдам, Физули, Жабраил, Зангилан, Келбажар, Лочин ер юзидан супуриб ташланган, “арвоҳ шаҳарга” айлантирилган эди. Бу билан босқинчилар Қорабоғнинг тарихий меросини йўқ қилишга уринишган.\nПрезидент Илҳом Алиев таъкидлаганидек, озод қилинган туманларни тиклаш жараёнида минтақанинг тарихий анъаналари ҳисобга олинади.\nОзарбайжоннинг қайта тикланган шаҳар ва қишлоқлари “яшил энергия” зонасига айланади, сув ресурслари, қуёш ва шамол энергиялари кенг қўлланилади. Бир вақтнинг ўзида йирик транспорт ва инфратузилмавий лойиҳалар амалга оширилади. Бу йўналишда дастлабки қадамлар ташланди: Физулидан Шушага автотрасса қурилиши бошланди, шунингдек, Физули шаҳри аэропортининг пойдевори қўйилди. Жабраил, Зангилан туманлари ва Шуша шаҳрининг реконструкцияси олиб борилмоқда.\nКўплаб мамлакатлар вакиллари Озарбайжоннинг озод қилинган ҳудудларига экскурсияларда иштирок этди. Президент Илҳом Алиев ўзининг интервьюларидан бирида айтганидек, оккупация оқибатида арман вандаллари миқёси бўйича Люксембургдан тўрт марта катта улкан ҳудудларни вайрон этишди.\nБиз бу ҳудудларни – 10000 қишлоқ, 10 та шаҳар, минглаб ёдгорликларни қайта тиклашимиз зарур, афсуски, буларга кўплаб йиллар вақт кетади.\nҚайд этмоқчиманки, бугунги кунгача Арманистон халқаро ҳуқуққа зид равишда, Озарбайжоннинг миналаштирилган майдонлари харитасини топширмади. Бизга дўст мамлакатлар вайроналарни тиклашда фаол иштирок этмоқда.\nКатта қониқиш билан айтмоқчиманки, яқинда, ўзбек делегациясининг Озарбайжонга ташрифи чоғида Ўзбекистон томони бу ўлкалар инфратузилмасини тиклашда ўз ёрдамини таклиф этди. Қорабоғда мактаб қуриш тўғрисида келишув бор, унга кўра, мактаб озарбайжон халқига Ўзбекистондан ҳадя сифатида топширилади.\n– Ўзбеклар ва озарбайжонлар миллий табиатида сизни қониқтирмайдиган жиҳатлар борми? Агар шундай жиҳатлар бўлса, бу салбий жиҳатларни бартараф этиш учун нима қилишимиз керак?\nМенинг назаримда ўзбеклар ва озарбайжонларнинг миллий табиати катта ўхшашликка эга. Бу ўзбек халқи ва Озарбайжон халқлининг маданияти умуминсоний қадриятларга таянади. Инсонпарварлик, адолат, анъаналарга садоқат, бағрикенглик, тараққиёт ва фаронликка интилиш.\nТилларимиз умумий илдизли, бизнинг муқаддас динимиз ислом – тинчлик ва яхшилик дини. Менталитетларимиз ҳам ўхшаш. Оиладаги муносабат, онага, Ватанга муҳаббат, жамият олдида қарздорлик ҳисси ва бошқалар.\nМамлакатларимиз кўп миллатли, бу ерда турли этнослар, халқлар ва диний конфессиялар вакиллари истиқомат қилади.\nЎйлашимча, келажак авлод фаровонлиги йўлида икки томонлама муносабатларни янада мустаҳкамлаш ва кенгайтиришимиз керак. Халқларимиз бир-бири ҳақида кўпроқ нарса билишлари учун қўлимиздан келганини қиламиз. Буни асосий вазифа сифатида кўриб, бу хайрли иш йўлида бор кучимизни берамиз.